Hervez ar vojenn   kontet gant Albert Vraz (Albert le Grand) er 17vet kantved, e vije bet savet un abati ba traonienn ar Chefleud ken abred hag ar 6vet kantved. Nepell alese, ba Brank-Haleg, e vije bet un emgann bras etre Conomor ha roue Domnone Judual hag ur bern soudarded vije bet lazhet, Conomor en o zouez. Da choude e vije bet savet un abati e-kichen al lech-emgann, interet relegoù ar soudarded varv ba bered an abati ha graet « abati ar Releg » deusoutañ evit delcher soñj deus korfoù-marv ar soudarded.  Ne chom netra deus an abati-se koulskoude ha nomp ket gwall sur e vije bet deusoutañ e gwirionez.